ข้อบังคับมหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วยหลักเกณฑ์และวิธีการแต่งตั้งนักวิจัยชำนาญการนักวิจัยเชี่ยวชาญและนักวิจัยเชี่ยวชาญพิเศษพ.ศ. ๒๕๓๖ เพื่อให้การพิจารณาแต่งตั้งผู้ดำรงตำแหน่งในสายงานวิจัยให้ดำรงตำแหน่งนักวิจัยชำนาญการนักวิจัยเชี่ยวชาญ และนักวิจัยเชี่ยวชาญพิเศษ เป็นไปอย่างเหมาะสมอาศัยอำนาจตามความในมาตรา ๑๖ (๒)แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ประกอบกับมติของคณะกรรมการบริหารงานบุคคลมหาวิทยาลัยเทคโนโลยีสุรนารี ในการประชุมครั้งที่ ๒/๒๕๓๖ เมื่อวันที่ ๒๖ มิถุนายน ๒๕๓๖ และมติของสภามหาวิทยาลัยเทคโนโลยีสุรนารีในการประชุม ครั้งที่ ๓/๒๕๓๖ เมื่อวันที่ ๒๖ มิถุนายน ๒๕๓๖จึงออกข้อบังคับเกี่ยวกับการแต่งตั้งนักวิจัยชำนาญการ นักวิจัยเชี่ยวชาญและนักวิจัยเชี่ยวชาญพิเศษ ไว้ดังนี้ข้อ ๑ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารีว่าด้วยหลักเกณฑ์และวิธีการแต่งตั้งนักวิจัยชำนาญการนักวิจัยเชี่ยวชาญ และนักวิจัยเชี่ยวชาญพิเศษ พ.ศ. ๒๕๓๖ข้อ ๒ให้ใช้ข้อบังคับนี้ตั้งแต่วันถัดจากวันประกาศเป็นต้นไปข้อ ๓ในข้อบังคับนี้อธิการบดีหมายถึง อธิการบดีมหาวิทยาลัยเทคโนโลยีสุรนารีมหาวิทยาลัยหมายถึง มหาวิทยาลัยเทคโนโลยีสุรนารีสภามหาวิทยาลัย หมายถึง สภามหาวิทยาลัยเทคโนโลยีสุรนารีสภาวิชาการหมายถึง สภาวิชาการมหาวิทยาลัยเทคโนโลยีสุรนารีคณะกรรมการหมายถึง คณะกรรมการบริหารงานบุคคลมหาวิทยาลัยเทคโนโลยีสุรนารีข้อ ๔ให้อธิการบดีเป็นผู้รักษาการตามข้อบังคับนี้ และให้มีอำนาจออกประกาศข้อกำหนด และระเบียบ เพื่อปฏิบัติการให้เป็นไปตามข้อบังคับนี้ข้อ ๕ผู้ที่จะได้รับการพิจารณาแต่งตั้งให้ดำรงตำแหน่งนักวิจัยชำนาญการนักวิจัยเชี่ยวชาญ หรือนักวิจัยเชี่ยวชาญพิเศษ จะต้องมีผลการปฏิบัติงานตามลักษณะงานซึ่งมีปริมาณงานและคุณภาพตามที่มหาวิทยาลัยกำหนดและมีคุณสมบัติและผลงานทางวิชาการดังนี้๕.๑ต้องเป็นผู้มีรายงานการวิจัยหรือรายงานความก้าวหน้าของการวิจัยอันบ่งชี้ถึงผลงานของการวิจัยที่ดำเนินงานอยู่หรือตามที่ได้รับมอบหมายซึ่งผ่านการประเมินคุณภาพและประสิทธิภาพการวิจัยตามหลักเกณฑ์และวิธีการที่มหาวิทยาลัยกำหนดโดยมีผลการประเมินไม่ต่ำกว่าระดับดีมาก๕.๒ต้องมีผลงานการให้คำแนะนำหรือการให้คำปรึกษาทางวิชาชีพที่เกี่ยวข้องกับลักษณะงานที่ปฏิบัติหรือผลงานอื่นๆ ตามที่ได้รับมอบหมาย๕.๓ ต้องเป็นผู้ที่มีคุณสมบัติตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่มหาวิทยาลัยกำหนดคือ๕.๓.๑ ตำแหน่งนักวิจัยชำนาญการต้องเป็นผู้มีคุณวุฒิและระยะเวลาการดำรงตำแหน่งดังนี้(๑) ผู้ได้รับปริญญาโทหรือเทียบเท่าต้องดำรงตำแหน่งนักวิจัยปฏิบัติการหรือตำแหน่งอื่นที่คณะกรรมการเทียบเท่าและปฏิบัติหน้าที่ในตำแหน่งดังกล่าวมาแล้วไม่น้อยกว่า ๕ ปี หรือ(๒) ผู้ได้รับปริญญาเอกหรือเทียบเท่าต้องดำรงตำแหน่งนักวิจัยปฏิบัติการหรือตำแหน่งอื่นที่คณะกรรมการเทียบเท่าและปฏิบัติหน้าที่ในตำแหน่งดังกล่าวมาแล้วไม่น้อยกว่า ๒ ปี ๕.๓.๒ ตำแหน่งนักวิจัยเชี่ยวชาญต้องเป็นผู้มีคุณวุฒิและระยะเวลาการดำรงตำแหน่งดังนี้(๑)เป็นผู้ที่มีคุณสมบัติเช่นเดียวกับผู้ดำรงตำแหน่งนักวิจัยปฏิบัติการ(๒)ได้ดำรงตำแหน่งนักวิจัยชำนาญการมาแล้วไม่น้อยกว่า ๓ ปี๕.๓.๓ ตำแหน่งนักวิจัยเชี่ยวชาญพิเศษต้องเป็นผู้มีคุณวุฒิและระยะเวลาการดำรงดังนี้(๑)เป็นผู้ที่มีคุณวุฒิเช่นเดียวกับผู้ดำรงตำแหน่งนักวิจัยปฏิบัติการ(๒)ได้ดำรงตำแหน่งนักวิจัยเชี่ยวชาญมาแล้วไม่น้อยกว่า ๒ ปี๕.๔ต้องเป็นผู้มีผลงานทางวิชาการซึ่งแสดงให้เป็นว่าเป็นผู้มีความรู้ความสามารถประสบการณ์ และความชำนาญ เหมาะสมกับตำแหน่งที่จะได้รับการแต่งตั้งซึ่งผ่านการประเมินจากสภาวิชาการแล้ว ดังนี้๕.๔.๑ ตำแหน่งนักวิจัยชำนาญการต้องเป็นผู้มีผลงานทางวิชาการซึ่งมีคุณภาพดีมาก ประกอบด้วย(๑) ผลงานวิจัยที่ทำเองโดยตลอดไม่น้อยกว่า ๕โครงการ หรือ(๒) ผลงานวิจัยที่ทำเองโดยตลอดไม่น้อยกว่า ๑โครงการผลงานวิจัยที่ตนเองเป็นหัวหน้าโครงการหรือผู้ช่วยหัวหน้าโครงการไม่น้อยกว่า ๑โครงการ และผลงานวิจัยร่วมกับผู้อื่นไม่น้อยกว่า ๓ โครงการ ผลงานวิจัยดังกล่าวนี้ต้องมีคุณภาพดีและได้รับการตีพิมพ์เผยแพร่ตามเกณฑ์ที่มหาวิทยาลัยกำหนดแล้วและจะต้องไม่เป็นผลงานวิจัยที่ทำเป็นส่วนของการศึกษาเพื่อรับปริญญาหรือประกาศนียบัตรใดๆ หรือ(๓) โครงการวิจัยตามที่กำหนดในข้อ (๑) และข้อ(๒) มีจำนวนน้อยกว่าที่กำหนดไว้ แต่เป็นโครงการที่มีคุณภาพสูงมากหรือผลงานทางวิชาการในลักษณะอื่น ซึ่งประเมินคุณค่าเทียบได้กับผลงานวิจัยตามข้อ(๑) และข้อ (๒)๕.๔.๒ ตำแหน่งนักวิจัยเชี่ยวชาญต้องเป็นผู้มีผลงานทางวิชาการซึ่งมีคุณภาพดีมาก ประกอบด้วย(๑) ผลงานวิจัยที่ทำเองโดยตลอดไม่น้อยกว่า ๕โครงการ หรือ(๒) ผลงานวิจัยที่ทำเองโดยตลอดไม่น้อยกว่า ๒โครงการ ผลงานวิจัยที่ตนเองผู้เป็นหัวหน้าโครงการไม่น้อยกว่า ๑ โครงการและผลงานวิจัยร่วมกับผู้อื่นไม่น้อยกว่า ๒ โครงการผลงานวิจัยดังกล่าวนี้จะต้องมีคุณภาพดีมากและได้รับการตีพิมพ์เผยแพร่ตามเกณฑ์ที่มหาวิทยาลัยกำหนดแล้วและจะต้องไม่เป็นผลงานวิจัยที่ทำเป็นส่วนของการศึกษาเพื่อรับปริญญาหรือประกาศนียบัตรใดๆ หรือ(๓) โครงการวิจัยตามที่กำหนดในข้อ (๑) และข้อ(๒) มีจำนวนน้อยกว่าที่กำหนดไว้ แต่เป็นโครงการที่มีคุณภาพสูงมากหรือผลงานทางวิชาการในลักษณะอื่น ซึ่งประเมินคุณค่าเทียบได้กับผลงานวิจัยตามข้อ(๑) และข้อ (๒) ผลงานทางวิชาการ ตามข้อ (๑) ข้อ (๒) และข้อ (๓) จะต้องไม่ซ้ำกับผลงานที่เคยใช้สำหรับการพิจารณาแต่งตั้งเป็นนักวิจัยชำนาญการมาแล้วและจะต้องมีผลงานทางวิชาการเพิ่มขึ้นหลังจากได้รับการแต่งตั้งให้ดำรงตำแหน่งนักวิจัยชำนาญการด้วย๕.๔.๓ ตำแหน่งนักวิจัยเชี่ยวชาญพิเศษต้องเป็นผู้มีผลงานทางวิชาการ ซึ่งมีคุณภาพดีมาก ประกอบด้วย(๑) ผลงานวิจัยที่ทำเองโดยตลอดไม่น้อยกว่า ๕โครงการ หรือ(๒) ผลงานวิจัยที่ทำเองโดยตลอดไม่น้อยกว่า ๒โครงการ ผลงานวิจัยที่ตนเองเป็นหัวหน้าโครงการไม่น้อยกว่า ๒ โครงการและผลงานวิจัยร่วมกับผู้อื่นไม่น้อยกว่า ๑ โครงการผลงานวิจัยดังกล่าวนี้จะต้องมีคุณภาพดีมาก และได้รับการตีพิมพ์เผยแพร่ตามเกณฑ์ที่มหาวิทยาลัยกำหนดแล้วและจะต้องไม่เป็นผลงานวิจัยที่ทำเป็นส่วนของการศึกษาเพื่อรับปริญญาหรือประกาศนียบัตรใด ๆ (๓) โครงการวิจัยตามที่กำหนดในข้อ (๑) และข้อ(๒) มีจำนวนน้อยกว่าที่กำหนดไว้ แต่เป็นโครงการที่มีคุณภาพสูงมาก หรือผลงานทางวิชาการในลักษณะอื่นซึ่งประเมินคุณค่าเทียบได้กับผลงานวิจัยตามข้อ (๑) และข้อ (๒) ผลงานทางวิชาการตามข้อ (๑) ข้อ (๒) และข้อ (๓)จะต้องไม่ซ้ำกับผลงานที่เคยใช้สำหรับการพิจารณาแต่งตั้งให้ดำรงตำแหน่งนักวิจัยชำนาญการและนักวิจัยเชี่ยวชาญมาแล้ว และจะต้องมีผลงานทางวิชาการเพิ่มขึ้นหลังจากได้รับการแต่งตั้งให้ดำรงตำแหน่งนักวิจัยเชี่ยวชาญด้วยข้อ ๖ให้มีกลไกและขั้นตอนการพิจารณาดำเนินการดังนี้๖.๑ นักวิจัยผู้ประสงค์จะขอกำหนดตำแหน่งหรือผู้บังคับบัญชาขั้นต้นระดับไม่ต่ำกว่าหัวหน้าฝ่ายวิจัยกรอกข้อมูลตามแบบที่มหาวิทยาลัยกำหนด แล้วนำเสนอ พร้อมด้วยผลงานทางวิชาการต่อผู้อำนวยการสถาบันที่สังกัด เพื่อเสนอคณะกรรมการประจำสถาบันพิจารณากลั่นกรอง๖.๒คณะกรรมการประจำสถาบันพิจารณากลั่นกรองเบื้องต้นว่านักวิจัยนั้นมีคุณสมบัติตามหลักเกณฑ์ที่มหาวิทยาลัยกำหนดหรือไม่แล้วนำเสนอสภาวิชาการ๖.๓สภาวิชาการมีหน้าที่พิจารณาผลงานทางวิชาการหรือจะพิจารณาแต่งตั้งคณะกรรมการผู้ทรงคุณวุฒิที่ดำรงตำแหน่งไม่ต่ำกว่าตำแหน่งที่จะเสนอขอกำหนดและอยู่ในสาขาวิชาชีพเดียวกันหรือที่เกี่ยวข้องกับสาขาวิชาชีพนั้นจำนวนไม่น้อยกว่า ๓ คน และในจำนวนนี้ต้องเป็นผู้ทรงคุณวุฒิจากภายนอกไม่น้อยกว่า ๒ใน ๓ เป็นผู้พิจารณาผลงานทางวิชาการ ก็ได้ทั้งนี้ ให้ใช้คะแนนเสียงไม่น้อยกว่ากึ่งหนึ่งในการตัดสินเมื่อสภาวิชาการพิจารณาให้ความเห็นชอบผลงานทางวิชาการแล้วให้นำมาเสนอคณะกรรมการเพื่อพิจารณาต่อไป๖.๔ คณะกรรมการการพิจารณาอนุมัติการขอกำหนดตำแหน่งนักวิจัยชำนาญการและนักวิจัยเชี่ยวชาญตามข้อเสนอแนะของสภาวิชาการแล้วให้อธิการบดีเป็นผู้ออกคำสั่งแต่งตั้งให้ดำรงตำแหน่งและรายงานให้สภามหาวิทยาลัยทราบ๖.๕สภามหาวิทยาลัยเป็นผู้พิจารณาอนุมัติการขอกำหนดตำแหน่งนักวิจัยเชี่ยวชาญพิเศษตามข้อเสนอของคณะกรรมการและนายกสภามหาวิทยาลัยเป็นผู้ออกคำสั่งแต่งตั้งให้ดำรงตำแหน่งข้อ ๗ในกรณีที่มีเหตุผลและความจำเป็นอย่างยิ่งมหาวิทยาลัยอาจพิจารณาแต่งตั้งผู้ที่มีคุณสมบัติและผลการปฏิบัติงานที่แตกต่างไปจากที่กำหนดไว้ในมาตรฐานกำหนดตำแหน่งให้ดำรงตำแหน่งนักวิจัยชำนาญการ นักวิจัยเชี่ยวชาญ และนักวิจัยเชี่ยวชาญพิเศษโดยวิธีพิเศษได้เป็นกรณีไป เช่นอาจพิจารณาแต่งตั้งผู้ที่ดำรงตำแหน่งนักวิจัยปฏิบัติการให้ดำรงตำแหน่งนักวิจัยเชี่ยวชาญหรือนักวิจัยเชี่ยวชาญพิเศษโดยที่ผู้นั้นไม่เคยดำรงตำแหน่งนักวิจัยชำนาญการมาก่อน หรืออาจพิจารณาแต่งตั้งผู้ซึ่งมีระยะเวลาการดำรงตำแหน่งไม่ครบตามที่กำหนดไว้ในคุณสมบัติเฉพาะสำหรับตำแหน่งนั้นให้ดำรงตำแหน่งที่สูงกว่าเดิม เป็นต้นทั้งนี้บุคคลดังกล่าวจะต้องมีผลการปฏิบัติงานและผลงานทางวิชาการที่มีคุณภาพดีเด่นเป็นที่ประจักษ์ซึ่งผ่านการประเมินจากคณะกรรมการผู้ทรงคุณวุฒิจำนวนไม่น้อยกว่า ๕ คน แล้วการแต่งตั้งผู้เคยดำรงตำแหน่งนักวิจัยชำนาญการนักวิจัยเชี่ยวชาญ หรือนักวิจัยเชี่ยวชาญพิเศษในมหาวิทยาลัยหรือสถาบันการศึกษาอื่น ที่มหาวิทยาลัยรับรองให้สภาวิชาการและคณะกรรมการพิจารณาเทียบตำแหน่งและดำเนินการขออนุมัติแต่งตั้งประกาศ ณ วันที่ ๒๖ มิถุนายน พ.ศ. ๒๕๓๖ศาสตราจารย์ ดร. วิจิตรศรีสอ้านนายกสภามหาวิทยาลัยเทคโนโลยีสุรนารีปริญสินีย์/ผู้จัดทำ๑๑ พฤษภาคม ๒๕๕๔